
Sukladno članku 3. toč. 3. i članku 200. Zakona o javnoj nabavi ("Narodne novine", broj 120/16, dalje u tekstu ZJN 2016) i članaka 2. i 3.  Pravilnika o dokumentaciji o nabavi te ponudi u postupcima javne nabave ("Narodne novine", broj 65/2017 – dalje u tekstu Pravilnik ) izrađena je Dokumentacija o nabavi koja čini podlogu za izradu ponude u ovom postupku javne nabave. 

	I. OPĆI PODACI


1. Podaci o naručitelju:
Naziv:
Selsko komunalno društvo Molve d.o.o. (u daljnjem tekstu: SKD)
Sjedište:
Trg kralja Tomislava 32 Molve
OIB:

65830912701
Telefon:
095/199-9608
Telefaks:
048/892-294
E-mail:  
juo@molve.hr
URL:

http://www.molve.hr/index.php/selsko-komunalno-drustvo-molve
2. Osoba ili služba zadužena za kontakt:
Ime i prezime: Mirjana Čusek-Slunjski

e-mail: mirjana@angela.hr 

Tel: 091/5308-324
Komunikacija i svaka druga razmjena informacija/podataka između Naručitelja i gospodarskih subjekata može se obavljati isključivo na hrvatskom jeziku putem sustava Elektroničkog oglasnika javne nabave Republike Hrvatske (dalje: EOJN RH) 

Iznimno u skladu s člankom 63. ZJN 2016., Naručitelj i gospodarski subjekti mogu komunicirati usmenim putem ako se ta komunikacija ne odnosi na ključne elemente postupka javne nabave, pod uvjetom da je njezin sadržaj u zadovoljavajućoj mjeri dokumentiran. Ključni elementi postupka javne nabave uključuju dokumentaciju o nabavi i ponude. Usmena komunikacija s ponuditeljima koja bi mogla znatno utjecati na sadržaj i ocjenu ponuda mora biti u zadovoljavajućoj mjeri i na prikladan način dokumentirana, primjerice sastavljanjem pisanih bilješki ili zapisnika, audio snimki ili sažetaka glavnih elemenata komunikacije i slično.

Zainteresirani gospodarski subjekti zahtjeve za dodatne informacije, objašnjenja ili izmjene u vezi s dokumentacijom o nabavi, Naručitelju dostavljaju putem EOJN RH.
Detaljne upute o načinu komunikacije između gospodarskih subjekata i naručitelja u roku za dostavu ponuda putem sustava EOJN RH-a dostupne su na stranicama Oglasnika, na adresi: https://eojn.nn.hr/Oglasnik/
Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda. Pod uvjetom da je zahtjev dostavljen pravodobno, Naručitelj obvezan je odgovor, dodatne informacije i objašnjenja bez odgode, a najkasnije tijekom četvrtog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju (https://eojn.nn.hr/Oglasnik), bez navođenja podataka o podnositelju zahtjeva.  Zahtjev je pravodoban ako je dostavljen najkasnije tijekom šestog dana prije roka određenog za dostavu ponuda.      
3. Evidencijski broj nabave:
JN-MV 15/17
4. Popis gospodarskih subjekata s kojima je naručitelj u sukobu interesa:
Sukladno članku 80. ZJN 2016., a vezano uz  odredbe članaka 76. i 77. ZJN 2016. i sprječavanje sukoba interesa, Naručitelj ne smije sklapati ugovore o javnoj nabavi kao ni okvirne sporazume sa sljedećim gospodarskim subjektima (u svojstvu ponuditelja, člana zajednice gospodarskih subjekata i podugovaratelja odabranom ponuditelju):  

· ANGELA d.o.o., Biškupečka 13, 42000 Varaždin, OIB: 00537820299.

5. Vrsta postupka javne nabave ili posebnog režima nabave:
Naručitelj provodi otvoreni postupak javne nabave male vrijednosti.

U otvorenom postupku javne nabave svaki zainteresirani gospodarski subjekt može dostaviti ponudu u roku za dostavu ponuda.

Otvoreni postupak započinje od dana slanja poziva na nadmetanje.

6. Procijenjena vrijednost nabave: 1.740.00,00 kuna bez PDV-a 

7. Vrsta ugovora o javnoj nabavi (roba, radovi ili usluge):

Provedbom ovog postupka javne nabave sklopit će se ugovor o javnoj nabavi radova.

8.  Navod sklapa li se ugovor o javnoj nabavi ili okvirni sporazum:


Sklapa se ugovor o javnoj nabavi.

9.  Navod uspostavlja li se dinamički sustav nabave: 
Nije primjenjivo.

10. Navod provodi li se elektronička dražba:
Nije primjenjivo.

11. Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima:
Prije pokretanja otvorenog postupka javne nabave za nabavu radova, Naručitelj je temeljem članka 198. stavka 3. ZJN 2016 proveo prethodno savjetovanje sa zainteresiranim gospodarskim subjektima na način da je opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i prijedlog ugovora 19.10.2017.  godine stavio na prethodno savjetovanje sa zainteresiranim gospodarskim subjektima u trajanju do 25.10.2017. godine, javnom objavom na svojim internetskim stranicama: http://www.molve.hr/index.php/selsko-komunalno-drustvo-molve, http://www.molve.hr/
Na istoj stranici objavljeno je i Izviješće o provedenom savjetovanju.

	II. OPĆI PODACI


1. Opis predmeta nabave:
Predmet nabave je izvođenje građevinsko-obrtničkih radova na izgradnji uredskog prostora i spremišta sukladno:
1. Glavnom projektu koji je izradio projektant Vedran Petrović dipl.ing.građ, iz tvrtke Petgrad d.o.o. Koprivnica, br. TD: 155/2016.
2. Projektna dokumentacija koja se sastoji od više cjelina: Arhitektura,Elaborati,Elektrotehnički,Građevinski,Strojarstvo.
3. Troškovniku broj TD 155/2016, ZOP: 155/2016
4. Građevinska dozvola KLASA: UP/I361-03/17-01/000005, URBROJ:2137/1-05/108-17-0008 od 23.3.2017.
2. Opis i oznaka grupa predmeta nabave, ako je predmet nabave podijeljen na grupe:

Predmet nabave nije podijeljen na grupe te je ponuditelj u obvezi ponuditi predmet nabave u cijelosti. 

3. Količina predmeta nabave:
Vrsta i količina predmeta nabave u cijelosti je iskazana u troškovniku koji se nalazi u privitku ove Dokumentacije o nabavi i njezin je sastavni dio. Sukladno čl. 4. st. 1. a) Pravilnika količina predmeta nabave je točna.
Ponuditelj mora ponuditi cjelokupni opseg radova koje se traži u nadmetanju. Ponude koje obuhvaćaju samo dio traženog opsega radova neće se razmatrati.
4. Tehničke specifikacije: 

Tehnička specifikacija predmeta nabave, vrsta, kvaliteta i količina u cijelosti je iskazana u troškovniku.
5. Troškovnik: 

Naručitelj kao sastavni dio dokumentacije o nabavi prilaže troškovnik u nestandardiziranom obliku na način koji omogućava elektroničko ispunjavanje. 
Troškovnik se sastoji od 17 cjelina s pripadajućom rekapitulacijom:
1.
PRIPREMNI RADOVI
2.
ZEMLJANI RADOVI 
3.
BETONSKI I ARMIRANOBETONSKI RADOVI
4. 
IZOLATERSKI RADOVI 
5. 
ZIDARSKI RADOVI 
6.
GIPS KARTONSKI RADOVI 
7. 
LIMARSKI RADOVI 
8.
OPLOČERSKI RADOVI
9. 
STOLARSKI RADOVI
10. 
LIČILAČKI RADOVI
11. 
BRAVARSKI RADOVI
12. 
FASADERSKI RADOVI
13. 
VODOVODNA INSTALACIJA
14.
KANALIZACIJA 
15.
SANITARNA OPREMA
16.
UREĐENJE OKOLIŠA
17.
ELEKTROINSTALACIJE
Upute za popunjavanje Troškovnika: 

Gospodarski subjekt u Troškovnik obvezno unosi jedinične cijene za stavke Troškovnika koja se izražava u HRK (hrvatske kune) i koja pomnožena s količinom stavke daju ukupnu cijenu. Gospodarski subjekti su također u obvezi ispuniti i rekapitulaciju.

Ukoliko ponuditelj ne ispuni Troškovnik u skladu sa zahtjevima iz ove Dokumentacije o nabavi ili promijeni tekst ili količine navedene u Troškovniku, smatrat će se da je takav Troškovnik nepotpun i nevažeći te će ponuda biti odbijena. Jedinične cijene svake stavke Troškovnika smiju biti iskazane s najviše 2 (dvije) decimale. 
Troškovnik je potrebno ispuniti  prema uputama iz ove točke dokumentacije o nabavi i tako ispunjen priložiti kao sastavni dio e-ponude. Gospodarski subjekt ne smije mijenjati stavke troškovnika koje je popunio Naručitelj. 
Troškovnik nije potrebno potpisati ni ovjeravati pečatom. 

6. Kriteriji za ocjenu jednakovrijednosti predmeta nabave, ako se upućuje na marku, izvor, patent itd.: 

Naručitelj u troškovniku nije upućivao na marku, izvor, patent, itd.

7. Mjesto izvršenja ugovora: 

Općina Molve, k.č.br. 4469/1, k.o. Molve.
8. Rok početka i završetka izvršenja ugovora: 

S ponuditeljem čija ponuda bude odabrana sklopit će se ugovor o javnoj nabavi u predviđenom trajanju od 24 mjeseca. 
Rok početka za izvođenje radova teče od dana uvođenja u posao odabranog ponuditelja, to jest izvođača. Pod uvođenjem u posao odabranog ponuditelja, to jest izvođača, u smislu ove dokumentacije o nabavi, smatra se ispunjenje obveza bez kojih započinjanje građenja faktički nije moguće ili pravno nije dopušteno.

Naručitelj odabranog ponuditelja, u svojstvu izvođača, namjerava uvesti u posao najkasnije u roku od 8 (osam) dana od dana obostranog potpisa Ugovora. Naručitelj će odrediti točan datum uvođenja u posao pisanim putem. O uvođenju u posao odabranog ponuditelja, to jest izvođača, sastavlja se poseban zapisnik i to se utvrđuje u građevinskom dnevniku.

Odabrani ponuditelj, to jest izvođač dužan je Naručitelja odmah izvijestiti da su radovi koji su predmet ove nabave završeni. Odabrani ponuditelj, to jest izvođač dužan je bez odgode po pozivu Naručitelja pristupiti primopredaji o čemu se sastavlja zapisnik.

9. Opcije i moguća obnavljanja ugovora: 

Izmjene ugovora su moguće te  će se iste, u slučaju da se ostvare zakonski preduvjeti, realizirati sukladno GLAVI III. PROVEDBA POSTUPKA, POGLAVLJU 7. UGOVOR O JAVNOJ NABAVI I OKVIRNI SPORAZUM, ODJELJKU B Izmjene ugovora o javnoj nabavi i okvirnog sporazuma tijekom njegova trajanja (članci od 314. do 321.) ZJN 2016.

	III. OSNOVE ZA ISKLJUČENJE GOSPODARSKOG SUBJEKTA

	


1. Osnove za isključenje gospodarskog subjekta sukladno članku 251. ZJN 2016

Sukladno odredbi članka 251. ZJN 2016, Naručitelj je obvezan isključiti gospodarskog subjekta iz postupka javne nabave ako u bilo kojem trenutku tijekom postupka javne nabave utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

· članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

· članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97.,27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i  143/12.)

b) korupciju, na temelju
· članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti),  

· članka 292. (nezakonito pogodovanje), članka 293. (primanje mita), članka 294. (davanje mita), članka 295.  (trgovanje utjecajem) i članka 296. (davanje mita za trgovanje utjecajem) Kaznenog zakona

· članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

· članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

· članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03.,190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju
· članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

· članka 169. (terorizam), članka 169.a (javno poticanje na terorizam) i članka 169.b (novačenje i obuka za  terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju
· članka 98. (financiranje terorizma) i članka 265. (pranje novca) Kaznenog zakona

· članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00.,51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

· članka 106. (trgovanje ljudima) Kaznenog zakona

· članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00.,129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

Ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ove Dokumentacije i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Za potrebe utvrđivanja gore navedenih okolnosti (iz ove točke 3.1.), gospodarski subjekt u ponudi dostavlja ispunjeni obrazac Europske jedinstvene dokumentacije o nabavi (dalje: ESPD) i to: Dio III. Osnove za isključenje, Odjeljak A: Osnove povezane s kaznenim presudama i to za sve gospodarske subjekte u ponudi.
Odredbe o „samokorigiranju“:

Gospodarski subjekt kod kojeg su ostvarene navedene osnove za isključenje može Naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje. Takav gospodarski subjekt obvezan je u ESPD obrascu  Dio III. Osnove za isključenje, Odjeljak A: Osnove povezane s kaznenim presudama opisati poduzete mjere vezano uz „samokorigiranje“.
Poduzimanje mjera gospodarski subjekt dokazuje:

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom

3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

U cilju dokazivanja gore navedenih poduzetih mjera, Ponuditelj u ponudi dostavlja dokaze o mjerama koje je poduzeo. Mjere koje je poduzeo gospodarski subjekt, ocjenjuju se uzimajući u obzir težinu i posebne okolnosti kaznenog djela ili propusta i dostavljene dokaze ponuditelja. Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene. Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti dostavljanja dokaza o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje, sve do isteka roka zabrane u državi u kojoj je presuda na snazi. Razdoblje isključenja ponuditelja kod kojeg su ostvarene osnove za isključenje iz točke 3.1. podtočaka od a) do f) ove Dokumentacije je pet godina od dana pravomoćnosti presude, osim ako pravomoćnom presudom nije utvrđeno drukčije.
Za potrebe utvrđivanja gore navedenih okolnosti (iz ove točke 3.1.), gospodarski subjekt u ponudi dostavlja ispunjeni obrazac ESPD i to: 
Dio III. Osnove za isključenje, Odjeljak A: Osnove povezane s kaznenim presudama i to za sve gospodarske subjekte u ponudi.
Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u Europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno gore navedenom, Naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Naručitelj može prije donošenja odluke od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana dostavi sljedeće ažurirane popratne dokumente kojima dokazuje da ne postoje obvezne osnove za isključenje iz točke 3.1. ove Dokumentacije o nabavi.

Naručitelj će prihvatiti sljedeće kao dovoljan dokaz da ne postoje obvezne osnove za isključenje iz  točke 3.1. ove Dokumentacije o nabavi:

1. izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, 
2. ako se u državi poslovnog nastana ponuditelja, odnosno državi čiji je osoba državljanin, ne izdaju gore navedeni dokumenti ili ako ne obuhvaćaju sve okolnosti obuhvaćene točkom 3.1. ove Dokumentacije o nabavi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana ponuditelja, odnosno državi čiji je osoba državljanin.

Sukladno čl. 20. st. 10. Pravilnika, Izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

2. Osnove za isključenje gospodarskog subjekta sukladno članku 252. ZJN 2016

Sukladno odredbi članka 252. ZJN 2016 Naručitelj obvezan je isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:  

· u Republici Hrvatskoj, ako ponuditelj ima poslovni nastan u Republici Hrvatskoj, ili

· u Republici Hrvatskoj ili državi poslovnog nastana ponuditelja, ako ponuditelj nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja gore navedenih okolnosti (iz ove točke 3.2.) gospodarski subjekt u ponudi dostavlja ispunjeni obrazac ESPD i to:

Dio III. Osnove za isključenje, Odjeljak B: Osnove povezane s plaćanjem poreza ili  doprinosa za socijalno osiguranje) i to za sve gospodarske subjekte u ponudi.
Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno gore navedenom, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.

Naručitelj može prije donošenja odluke od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana dostavi sljedeće ažurirane popratne dokumente kojima dokazuje da ne postoje obvezne osnove za isključenje iz točke 3.2. ove Dokumentacije o nabavi.

Naručitelj će prihvatiti sljedeće kao dovoljan dokaz da ne postoje osnove za isključenje iz ove točke 3.2.:

· potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti obuhvaćene točkom 3.2., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Navedene odredbe ove točke (3.2.) se odnose i na podugovaratelje. 

Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjernom roku, ne kraćem od 5 dana.

3. Ostale osnove za isključenje gospodarskog subjekta

Sukladno odredbi članka 254. stavka 1. ZJN 2016 Naručitelj će isključiti gospodarskog subjekta iz postupka javne nabave ako:

1. može na odgovarajući način dokazati kršenje primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava navedenim u Prilogu XI. ovoga Zakona

2. je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima

3. može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet

4. ima dovoljno vjerojatnih pokazatelja da zaključi da je gospodarski subjekt sklopio sporazum s drugim gospodarskim subjektima kojem je cilj narušavanje tržišnog natjecanja

5. se sukob interesa u smislu poglavlja 8. glave III. dijela prvog ovoga Zakona ne može učinkovito ukloniti drugim, manje drastičnim mjerama

6. se narušavanje tržišnog natjecanja, zbog prethodnog sudjelovanja gospodarskog subjekta u pripremi postupka nabave, kako je navedeno u članku 199. ovoga Zakona, ne može ukloniti drugim, manje drastičnim mjerama

7. gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija

8. je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s pododjeljkom 1. odjeljkom C ovoga poglavlja, ili

9. je gospodarski subjekt pokušao na nepropisan način utjecati na postupak odlučivanja javnog naručitelja, doći do povjerljivih podataka koji bi mu mogli omogućiti nepoštenu prednost u postupku nabave ili je iz nemara dostavio pogrešnu informaciju koja može imati materijalni utjecaj na odluke koje se tiču isključenja, odabira gospodarskog subjekta ili dodjele ugovora.

Iznimno, naručitelj može odustati od isključenja gospodarskog subjekta u slučaju iz čl. 254. stavka 1. točke 2. ZJN 2016 ako utvrdi da će taj gospodarski subjekt biti sposoban izvršiti ugovor o javnoj nabavi, uzimajući u obzir primjenjiva nacionalna pravila i mjere za nastavak poslovanja.

Za potrebe utvrđivanja gore navedenih okolnosti (iz ove točke 3.3.), gospodarski subjekt u ponudi dostavlja ispunjeni obrazac ESPD i to:

Dio III. Osnove za isključenje, Odjeljak C: Osnove povezane s insolventnošću, sukobima interesa ili poslovnim prekršajem i to za sve gospodarske subjekte u ponudi.
Odredba ove točke odnosi se i na podugovaratelje. 

Ako Naručitelj utvrdi da postoji osnova za isključenje podugovaratelja, zatražit će od gospodarskog subjekta zamjenu tog podugovaratelja u primjernom roku, ne kraćem od 5 dana.

Odredbe ove točke odnose se i na subjekte na čiju se sposobnost gospodarski subjekt oslanja. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir, ako utvrdi da kod tog subjekta postoje osnove za isključenje.

Razdoblje isključenja gospodarskog subjekta kod kojeg su ostvarene osnove za isključenje iz točke 3.3. ove dokumentacije o nabavi iz postupka javne nabave je dvije godine od dana dotičnog događaja.

Naručitelj može prije donošenja odluke od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana dostavi sljedeće ažurirane popratne dokumente kojima dokazuje da ne postoje ostale osnove za isključenje iz točke 3.3. ove Dokumentacije o nabavi.

Naručitelj će prihvatiti sljedeće kao dovoljan dokaz da ne postoje osnove za isključenje iz ove točke 3.3.:

Izvadak iz sudskog registra ili potvrdu trgovačkog suda ili drugog nadležnog tijela u državi poslovnog nastana gospodarskog subjekta kojim se dokazuje da ne postoje za isključenje iz čl. 254. st. 1. toč. 2. ZJN 2016. Ako u državi poslovnog nastana gospodarskog subjekta, odnosno državi čiji je osoba državljanin dokumenti ne obuhvaćaju sve okolnosti iz čl. 254. st. 1. toč. 2. ZJN 2016., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi čija je osoba državljanin.

IV. KRITERIJI ZA ODABIR GOSPODARSKOG SUBJEKTA 

(UVJETI SPOSOBNOSTI)

Gospodarski subjekt u ovom postupku javne nabave mora dokazati:

· Sposobnost za obavljanje profesionalne djelatnosti

· Ekonomsku i financijsku sposobnost

· Tehničku i stručnu sposobnost

1.Sposobnost za obavljanje profesionalne djelatnosti
Naručitelj je u ovoj dokumentaciji o nabavi odredio uvjete za obavljanje profesionalne djelatnosti kojima se osigurava da gospodarski subjekti imaju sposobnost za obavljanje profesionalne djelatnosti potrebnu za izvršenje ugovora o javnoj nabavi. Svi uvjeti za obavljanje profesionalne djelatnosti vezani su uz predmet nabave i razmjerni predmetu nabave. 

Sukladno članku 257. ZJN 2016. gospodarski subjekt mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana. 

U slučaju zajednice gospodarskih subjekata svi članovi obvezni su pojedinačno dokazati ovu sposobnost.

Za potrebe utvrđivanja gore navedenih okolnosti (iz ove točke 4.1.), gospodarski subjekt u ponudi dostavlja ispunjeni obrazac ESPD i to:

Dio IV. Kriteriji za odabir, Odjeljak A pitanje 1) za ponuditelja i u slučaju zajednice ponuditelja i za člana/ove zajednice gosodarskih subjekata
2. Ekonomska i financijska sposobnost 

Naručitelj je u ovoj dokumentaciji o nabavi odredio uvjete ekonomske i financijske sposobnosti kojima se osigurava da gospodarski subjekti imaju ekonomsku i financijsku sposobnost potrebnu za izvršenje ugovora o javnoj nabavi. Svi uvjeti ekonomske i financijske sposobnosti vezani su uz predmet nabave i razmjerni predmetu nabave. 

Ispunjavanje propisanih minimalnih razina ekonomske i financijske sposobnosti traži se kako bi gospodarski subjekt dokazao da ima stabilno financijsko poslovanje na način da ne može dovesti u pitanje izvršenje ugovornih obveza, budući da izvršenje predmeta nabave podrazumijeva korištenje sredstava gospodarskog subjekta koja će Naručitelj podmiriti tek 30 dana nakon zaprimanja računa, odnosno dovršetka radova.
Solventnost

Gospodarski subjekt mora dokazati da mu u prethodnih 6 mjeseci glavni račun nije bio blokiran više od 7 dana neprekidno, a ukupno više od 15 dana, te da nema evidentiranih obveza za čije podmirenje nema pokriće na računu (datum do kojeg se računa razdoblje od prethodnih 6 mjeseci može biti bilo koji datum nakon početka postupka javne nabave uključujući i sam datum početka postupka). Ovim dokazom ponuditelj dokazuje da je solventan te da će pravovremeno podmirivati sve obveze koje će imati zbog ove nabave.
Za potrebe utvrđivanja gore navedenih okolnosti (iz ove točke 4.2.), gospodarski subjekt u ponudi dostavlja ispunjeni obrazac ESPD i to:

Dio IV. Kriteriji za odabir, Odjeljak B: Ekonomska i financijska sposobnost: točka 1.a)  a ako je primjenjivo ispuniti i točku 3., te točku 6.  
3.Tehnička i stručna sposobnost 
Naručitelj je odredio uvjete tehničke i stručne sposobnosti kojima se osigurava da gospodarski subjekt ima potrebne ljudske i tehničke resurse te iskustvo potrebno za izvršenje ugovora o javnoj nabavi na odgovarajućoj razini kvalitete, odnosno dovoljnu razinu iskustva.  Minimalne razine tehničke i stručne sposobnosti koje se zahtijevaju vezane su uz predmet nabave i razmjerne su predmetu nabave i njima Naručitelj osigurava kvalitetnog ponuditelja (izvođača) na ovom projektu.

Popis radova izvršenih u godini u kojoj je započeo postupak javne nabave i tijekom pet godina koje prethode toj godini

Sukladno čl. 268.st.1.toč.1. ZJN 2016 gospodarski subjekt mora dokazati da je u godini u kojoj je započeo postupak javne nabave i tijekom pet godina koje prethode toj godini (2017.- 2012.) uredno izveo radove iste ili slične predmetu nabave u visini procijenjene vrijednosti nabave (bez PDV-a), i to: jedan (1) ugovor isti ili sličan predmetu nabave čiji iznos mora biti najmanje u visini procijenjene vrijednosti nabave.
Za potrebe utvrđivanja gore navedenih okolnosti (iz ove točke 4.3.), gospodarski subjekt u ponudi dostavlja ispunjeni obrazac ESPD i to:

Dio IV. Kriteriji za odabir, Odjeljak C: Tehnička i stručna sposobnost: točka 1a) 
4. Obrazovne i stručne kvalifikacije izvođača radova
Sukladno čl. 268. st. 1. toč. 8. ZJN 2016. gospodarski subjekt za potrebe dokazivanja tehničke i stručne sposobnosti treba dostaviti podatke o angažiranim stručnjacima s ciljem dokazivanja da nominirani stručnjaci imaju tražene obrazovne i stručne kvalifikacije.  Stručnjaci nominirani u ponudi imaju obvezu pružati usluge, odnosno izvoditi radove ako će ponuda gospodarskog subjekta biti odabrana kao najpovoljnija. 

Gospodarski subjekt treba dokazati da raspolaže najmanje 1 stručnjakom. Gospodarski subjekti mogu predložiti i dodatne stručnjake. 

Ponuditelj se može radi dokazivanja ispunjavanja kriterija koji su vezani uz obrazovne i stručne kvalifikacije iz čl. 268.st.1.toč.8. ZJN 2016 ili uz relevantno stručno iskustvo osloniti na sposobnost drugih subjekata samo ako će ti subjekti pružati usluge, odnosno izvoditi radove za koje se ta sposobnost traži. 

Ponuditelj mora dokazati da će imati na raspolaganju stručnjaka koji posjeduje niže tražene obrazovne i stručne kvalifikacije te profesionalno iskustvo:

1 ovlaštenog voditelja građenja, sukladno uvjetima propisanim Zakonom o poslovima i djelatnostima prostornog uređenja i gradnje (NN 78/15)

Stručnjak treba posjedovati minimalno sljedeće navedene kvalifikacije i profesionalno iskustvo:
1 ovlašteni voditelj građenja

Potrebne kvalifikacije i vještine: visoka stručna sprema iz područja arhitektonske, građevinske, strojarske ili elektrotehničke struke pod čime se podrazumijeva minimalna obrazovna i stručna kvalifikacija - visoka stručna sprema iz područja arhitektonske, građevinske, strojarske ili elektrotehničke struke, diploma nakon najmanje 4 godine visokoškolskog obrazovanja odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij (300 ECTS bodova). Pod minimalnom obrazovnom i stručnom kvalifikacijom priznat će se osim naprijed navedenih i kvalifikacije navedene u čl. 28. Zakona o komori arhitekata i komorama inženjera u graditeljstvu i prostornom uređenju (NN, broj 78/2015). 

Profesionalno iskustvo: 5 godina radnog iskustva u području arhitektonske, građevinske, strojarske ili elektrotehničke struke u svojstvu ovlaštenog inženjera prema završenom području.
Zakonom o komori arhitekata i komora inženjera u graditeljstvu i prostornom uređenju (NN, broj 78/2015), čl. 28. propisani su uvjeti za upis u imenik ovlaštenih voditelja građenja:
(1) Pravo na upis u imenik ovlaštenih voditelja građenja Komore ima fizička osoba koja kumulativno ispunjava sljedeće uvjete:

1. da je završila odgovarajući preddiplomski i diplomski sveučilišni studij ili integrirani preddiplomski i diplomski sveučilišni studij i stekla akademski naziv magistar inženjer, ili da je završila odgovarajući specijalistički diplomski stručni studij i stekla stručni naziv stručni specijalist inženjer ako je tijekom cijelog svog studija stekla najmanje 300 ECTS bodova, odnosno da je na drugi način propisan posebnim propisom stekla odgovarajući stupanj obrazovanja odgovarajuće struke i ima najmanje tri godine radnog iskustva u struci

ili

da je završila studij i stekla stručni naziv stručni prvostupnik (baccalaureus) inženjer ili akademski naziv sveučilišni prvostupnik (baccalaureus) inženjer odgovarajuće struke, odnosno da je na drugi način propisan posebnim propisom stekla odgovarajući stupanj obrazovanja odgovarajuće struke i ima najmanje četiri godine radnog iskustva u struci

ili

da je završila studij i stekla stručni naziv pristupnik inženjer odgovarajuće struke, odnosno da je na drugi način propisan posebnim propisom stekla odgovarajući stupanj obrazovanja odgovarajuće struke i da ima najmanje pet godina radnog iskustva u struci

2. da je ispunila uvjete sukladno posebnim propisima kojima se propisuje polaganje stručnog ispita.

Zakonom o poslovima i djelatnostima prostornog uređenja i gradnje (NN, broj 78/15) čl. 54. propisano je: 
(1) Arhitektonska, građevinska, strojarska i elektrotehnička struka u obavljanju poslova vođenja građenja vodi građenje građevina i izvođenje radova koje je prema ovome Zakonu ovlaštena projektirati.

(2) Građevinska struka može obavljati i poslove vođenja građenja građevina i izvođenja radova koje je prema ovome Zakonu ovlaštena projektirati arhitektonska struka.

(3) Arhitektonska i građevinska struka mogu obavljati i poslove vođenja građenja zgrada i izvođenja radova na zgradi koje su prema ovome Zakonu ovlaštene projektirati arhitektonska i građevinska struka.

Nominirani stručnjak za potrebe izvršenja usluge, odnosno izvođenje radova treba biti u mogućnosti komunicirati na hrvatskom jeziku i latiničnom pismu. U slučaju da nominirani stručnjak/ci ne poznaju hrvatski jezik i latinično pismo, odabrani ponuditelj obvezan je o vlastitom trošku koji mora biti uključen u cijenu ponude osigurati kvalificiranog prevoditelja.
Za potrebe utvrđivanja gore navedenih okolnosti (iz ove točke 4.4.), gospodarski subjekt u ponudi dostavlja ispunjeni obrazac ESPD i to:

Dio IV. Kriteriji za odabir, Odjeljak C: Tehnička i stručna sposobnost: točka 6a).
5. Uvjeti sposobnosti u slučaju zajednice gospodarskih subjekata

U slučaju zajednice gospodarskih subjekata svaki pojedini član zajednice  pojedinačno dokazuje:

-  da nije u jednoj od situacija zbog koje se gospodarski subjekt isključuje iz postupka javne nabave (obvezne i ostale osnove za isključenje iz toč. 3.1.; 3.2. i 3.3. ove dokumentacije )

-  da ispunjava tražene kriterije za kvalitativni odabir gospodarskog subjekta iz točke 4.1. ove  dokumentacije (sposobnost za obavljanje profesionalne djelatnosti)

Članovi zajednice mogu skupno (zajednički) dokazivati da ispunjavaju tražene kriterije za kvalitativni odabir gospodarskog subjekta iz točke  4.2.,4.3. i 4.4. ove dokumentacije o nabavi.

6. Dokumenti kojima se dokazuje ispunjavanje kriterija za odabir gospodarskog subjekta

Upućuju se gospodarski subjekti da se niže navedeni dokumenti ne dostavljaju uz ponudu. Dovoljno je ispuniti ESPD obrazac i priložiti ga uz ponudu.  

Naručitelj je obvezan sukladno čl. 263. ZJN 2016 prije donošenja odluke od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana dostavi ažurirane popratne dokumente kojima dokazuju uvjeti sposobnosti iz točke 4. ove Dokumentacije o nabavi.

Naručitelj će prihvatiti sljedeće kao dovoljan dokaz da gospodarski subjekt ima profesionalnu sposobnost iz  točke 4.1. ove dokumentacije:

·  Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegovog poslovnog nastana
Naručitelj će prihvatiti sljedeće kao dovoljan dokaz da gospodarski subjekt ima ekonomsku i financijsku sposobnost iz  točke 4.2. ove dokumentacije:

·  Dokument izdan od bankarskih ili drugih financijskih institucija kojim se dokazuje solventnost gospodarskog subjekta, na primjer obrazac SOL – 2 ili BON - 2 ili drugi odgovarajući dokument. Gospodarski subjekt može dokazati financijsku sposobnost i pomoću drugog dokaza, različitog od onog koji traži Naručitelj, ako zatraženi dokaz ne može biti dostavljen iz opravdanog razloga i ako dostavljeni dokaz ima istu dokaznu snagu kao i traženi.

Ako gospodarski subjekt ima više otvorenih poslovnih računa u jednoj ili više poslovnih banaka, treba priložiti i dokaz solventnosti za sve otvorene poslovne račune, zajedno s ovjerenim popisom svih otvorenih računa.

Naručitelj će prihvatiti sljedeće kao dovoljan dokaz da gospodarski subjekt ima tehničku i stručnu sposobnost iz  točke 4.3. i 4.4. ove dokumentacije:

·    Popis radova izvršenih u godini u kojoj je započeo postupak javne nabave i tijekom pet godina koje prethode toj godini. 

·    Potvrda/e druge ugovorne strane o urednom izvođenju i ishodu najvažnijih radova koje je ponuditelj naveo u Popisu radova. Potvrda treba sadržavati vrijednost radova, datum završetka radova te naziv druge ugovorne strane.

·   Popis stručnjaka koji će biti uključen/i u ugovor, neovisno o tome pripadaju li oni gospodarskom subjektu koji sadrži podatak o poziciji za koju se stručnjak nominira

·    Presliku potvrde o članstvu u odgovarajućoj komori za inženjersko područje za koje je stručnjak nominiran, odnosno važeći jednakovrijedni dokument koji je izdalo nadležno tijelo u državi prebivališta stranog stručnjaka.  U slučaju da se u državi prebivališta stranog stručnjaka ne izdaju tražene potvrde, potrebno je dostaviti vlastoručno potpisanu izjavu stranog stručnjaka da će u slučaju dodjele ugovora, najkasnije do trenutka uvođenja u posao dostaviti dokaz/e da ima sve potrebne dozvole i ovlaštenja za obavljanje predmetnih poslova u RH. 
·    Životopis stručnjaka iz kojeg je moguće utvrditi posjedovanje traženih uvjeta obrazovnih i stručnih kvalifikacija odnosno profesionalnog iskustva i godina radnog iskustva s kontakt podacima (e-mail, telefon i sl.)  osobe kod koje je moguće provjeriti navode iz životopisa o obrazovnom, stručnom i profesionalnom iskustvu stručnjaka
·    Potvrdu o radnom stažu za stručnjaka/e (u RH izdaje Hrvatski zavod za mirovinsko osiguranje ili za strane državljane jednakovrijedna potvrda koju izdaje relevantna institucija).
V. EUROPSKA JEDINSTVENA DOKUMENTACIJA O NABAVI (ESPD)
1. Obveza dostave ESPD obrasca kao preliminarnog dokaza ispunjavanja kriterija za kvalitativni odabir gospodarskog subjekta

Sukladno čl. 260. ZJN 2016  Europska jedinstvena dokumentacija o nabavi (European Single Procurement Document - ESPD) je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

1. nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)

2. ispunjava tražene kriterije za odabir gospodarskog subjekta

3. ispunjava objektivna pravila i kriterije određene za smanjenje broja sposobnih natjecatelja, ako je primjenjivo.

Gospodarski subjekt dostavlja ESPD  na standardnom obrascu u ponudi ili zahtjevu za sudjelovanje, a javni naručitelj je mora prihvatiti.

Ako se gospodarski subjekt oslanja na sposobnost drugog subjekta, obvezan je u ponudi dostaviti zaseban ESPD koji sadržava podatke da taj gospodarski subjekt:

1. nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)

2. ispunjava tražene kriterije za odabir gospodarskog subjekta

3. ispunjava objektivna pravila i kriterije određene za smanjenje broja sposobnih natjecatelja, ako je primjenjivo.

U ESPD-u se navode izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, javnom naručitelju dostaviti te dokumente. Ako javni naručitelj može dobiti popratne dokumente izravno, pristupanjem bazi podataka, gospodarski subjekt u ESPD-u navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

ESPD obrazac je sastavni dio ove Dokumentacije o nabavi.

2. Upute za popunjavanje ESPD obrasca 
ESPD obrazac mora biti popunjen u:

· Dio I. Podaci o postupku nabave i javnom naručitelju ili naručitelju (Gospodarski subjekti će ispuniti podatke o objavi u EOJN RH).

•
Dio II. Podaci o gospodarskom subjektu

•
Dio III. Osnove za isključenje 

sukladno točki 3. ove dokumentacije o nabavi

•
Dio IV. Kriteriji za odabir:

sukladno točki 4. ove dokumentacije o nabavi

•
Dio VI. Završne izjave

ESPD nije potrebno potpisati niti ovjeravati pečatom.

Gospodarski subjekt koji sudjeluje sam i ne oslanja se na sposobnosti drugih subjekata kako bi ispunio kriterije za odabir dužan je ispuniti jedan ESPD.

Gospodarski subjekt koji sudjeluje sam, ali se oslanja na sposobnosti najmanje jednog drugog subjekta mora osigurati da naručitelj zaprimi njegov ESPD zajedno sa zasebnim ESPD-om u kojem su navedeni relevantni podaci (vidjeti Dio II., Odjeljak C) za svaki subjekt na koji se oslanja.

Gospodarski subjekt koji namjerava dati bilo koji dio ugovora u podugovor trećim osobama mora osigurati da naručitelj zaprimi njegov ESPD zajedno sa zasebnim ESPD-om u kojem su navedeni relevantni podaci (vidjeti Dio II., Odjeljak D) za svakog podugovaratelja na čije se sposobnosti gospodarski subjekt ne oslanja.

Skupine gospodarskih subjekata, uključujući privremena udruženja, koji zajedno sudjeluju u postupku nabave, nužno će dostaviti zaseban ESPD u kojem su utvrđeni podaci zatraženi na temelju dijelova II. – V. za svaki gospodarski subjekt koji sudjeluje u postupku.

Sukladno čl.262. ZJN 2016 naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD-u kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ZJN 2016. Ako se ne može obaviti provjera ili ishoditi potvrda sukladno čl. 280.st. 1. ZJN 2016 naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Naručitelj može pozvati gospodarske subjekte da nadopune ili objasne zaprimljene dokumente.

Ako ponuditelj koji je podnio ekonomski najpovoljniju ponudu ne dostavi ažurirane popratne dokumente u navedenom roku ili njima ne dokaže da ispunjava uvjete naručitelj će odbiti ponudu tog ponuditelja te pozvati ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

VI. PODACI O PONUDI
1. Sadržaj i način izrade ponude 
Sadržaj ponude propisan je čl. 7. Pravilnika: 

(1) Ponuda sadrži:

1. popunjeni ponudbeni list, uključujući uvez ponude ako se ponuda dostavlja elektroničkim sredstvima komunikacije

2. popunjeni troškovnik

3. popunjeni ESPD obrazac

4. jamstvo za ozbiljnost ponude, ako je traženo

5. ostalo što je traženo u dokumentaciji o nabavi.

(2) Ponudbeni list sadrži:

1. podatke o naručitelju (naziv ili tvrtka, sjedište, OIB)

2. podaci o ponuditelju (naziv ili tvrtka, sjedište, OIB ili nacionalni identifikacijski broj, broj računa, navod o tome je li ponuditelj u sustavu poreza na dodanu vrijednost, poštanska adresa, adresa elektroničke pošte, kontakt osoba ponuditelja, broj telefona i faksa)

3. predmet nabave,

4. podatke o podugovarateljima i podatke o dijelu ugovora o javnoj nabavi, ako se dio ugovora o javnoj nabavi daje u podugovor,

5. cijenu ponude bez poreza na dodanu vrijednost,

6. iznos poreza na dodanu vrijednost,

7. cijenu ponude s porezom na dodanu vrijednost,

8. rok valjanosti ponude,

9. datum i potpis ponuditelja, ako se ponuda dostavlja sredstvima komunikacije koja nisu elektronička.

(3) Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

(4) Ako se radi o zajednici gospodarskih subjekata, ponudbeni list sadrži podatke iz stavka 2. točke 2. ovoga članka za svakog člana zajednice uz obveznu naznaku člana koji je voditelj zajednice te ovlašten za komunikaciju s naručiteljem.

(5) Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Čl. 8. Pravilnika propisan je način izrade ponude koja se dostavlja elektroničkim sredstvima komunikacije:

(1) Ponuditelj je obvezan izraditi ponudu u formatu dokumenta koji je odredio naručitelj.

(2) Ako naručitelj nije odredio format dokumenta, ponuditelj je obvezan ponudu izraditi u formatu koji je općedostupan i nije diskriminirajući.

(3) EOJN RH osigurava da su ponuda i svi njezini dijelovi koji su dostavljeni elektroničkim sredstvima komunikacije izrađeni na način da čine cjelinu te da su sigurno uvezani.

(4) Ponuditelj nije obvezan označiti stranice ponude koja se dostavlja elektroničkim sredstvima komunikacije.

(5) Ponuditelj nije obvezan dostaviti presliku ponude koja se dostavlja elektroničkim sredstvima komunikacije.

(6) Ako se dijelovi ponude dostavljaju sredstvima komunikacije koja nisu elektronička, ponuditelj mora u ponudi navesti koji dijelovi se tako dostavljaju.

Čl.9. Pravilnika propisan je način izrade ponude ili njezinih dijelova koji se dostavljaju sredstvima komunikacije koja nisu elektronička:

(1) Ponuda ili njezin dio koji se dostavljaju sredstvima komunikacije koja nisu elektronička izrađuju se na način da čine cjelinu.

(2) Ponuda ili njezin dio se uvezuje na način da se onemogući naknadno vađenje ili umetanje listova.

(3) Dijelove ponude kao što su jamstvo za ozbiljnost ponude, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u ponudi kao dio ponude.

(4) Ako je ponuda izrađena od više dijelova ponuditelj mora u ponudi navesti od koliko se dijelova ponuda sastoji.

(5) Stranice ponude se označavaju brojem na način da je vidljiv redni broj stranice i ukupan broj stranica ponude.

(6) Ako je ponuda izrađena od više dijelova, stranice se označavaju na način da svaki slijedeći dio ponude započinje rednim brojem koji se nastavlja na redni broj stranice kojim završava prethodni dio.

(7) Ako je dio ponude dokument koji je izvorno numeriran, ponuditelj ne mora taj dio ponude ponovno numerirati.

(8) Iznimno, naručitelj od ponuditelja može zahtijevati i presliku ponude te se ona dostavlja zajedno s izvornikom ponude.

(9) U slučaju iz stavka 8. ovoga članka ponuditelj jasno naznačuje »izvornik« i »preslika« ponude, a u slučaju razlika između izvornika i preslika ponude, vjerodostojan je izvornik ponude.

(10) Ako naručitelj od ponuditelja zahtjeva dostavu preslike ponude na mediju za pohranjivanje podataka, on se dostavlja zajedno s izvornikom ponude.

(11) Ponude se pišu neizbrisivom tintom.

(12) Ispravci u ponudi moraju biti izrađeni na način da su vidljivi te uz ispravke mora biti naveden datum ispravka i potpis ponuditelja.

2. Način dostave ponude (elektroničkim sredstvima komunikacije te sredstvima komunikacije koja nisu elektronička) 
Način dostave ponude elektroničkim sredstvima komunikacije propisan je čl. 10. Pravilnika.

Ponuda se dostavlja elektroničkim sredstvima komunikacije putem EOJN RH.
EOJN RH kriptira ponudu na način da se onemogući uvid u ponudu prije isteka roka za dostavu ponuda. 

Način dostave ponude sredstvima komunikacije koja nisu elektronička propisan je čl. 11. Pravilnika.

(1) U slučajevima kada to ZJN 2016 dopušta, ponuda ili njezin dio može se dostaviti sredstvima komunikacije koja nisu elektronička.

(2) U slučaju iz stavka 1. ovoga članka, ponuda ili njezin dio dostavlja se u zatvorenoj omotnici na adresu naručitelja navedenu u dokumentaciji o nabavi.

(3) Na omotnici ponude mora biti naznačeno:

1. naziv i adresa naručitelja

2. naziv i adresa ponuditelja

3. evidencijski broj nabave

4. naziv predmeta nabave, odnosno grupe predmeta nabave na koju se ponuda odnosi

5. naznaka »ponuda« ili »dio ponude koji se dostavlja odvojeno«

6. naznaka »ne otvaraj«.

3. Način određivanja cijene ponude
Način određivanja cijene ponude propisan je čl. 6. Pravilnika.

Cijena ponude  je nepromjenjiva. Nepromjenjiva cijena je cijena koja tijekom trajanja ugovora o javnoj nabavi ostaje nepromijenjena.

4. Valuta ponude

Ponuditelj iskazuje cijenu ponude u hrvatskim kunama. Cijena ponude piše se  brojkama zaokruženo na dvije decimale. 
5. Kriterij za odabir ponude te relativni ponder kriterija ili, ako je primjenjivo, kriteriji po redoslijedu od najvažnijeg do najmanje važnog, osim ako su kriteriji određeni u pozivu na nadmetanje

Kriterij za odabir je ekonomski najpovoljnija ponuda. Sukladno članku 284. stavak 2. ZJN 2016 daje se obrazloženje za primjenu relativnog značaja koji se pridaje svakom pojedinom kriteriju kako slijedi u nastavku. 

Naručitelj će između prihvatljivih ponuda sposobnih Ponuditelja odabrati ekonomski najpovoljniju ponudu na temelju sljedećih kriterija: cijena i  trajanje jamstvenog roka, a čiji je relativni značaj prikazan u tablici u nastavku.

	Redni broj
	Kriterij
	Broj bodova

	1.
	Cijena ponude
	80

	2.
	Trajanja jamstvenog roka za otklanjanje nedostataka u jamstvenom roku
	20

	
	Maksimalni broj bodova
	100


Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.
1.Cijena ponude (maksimum 80 bodova)
Ponuda s najniže ponuđenom cijenom dobiva 80 bodova, a ostale ponude se boduju prema formuli:

Cbb = (Cmin/Cpp) x 80

Pri čemu su:

Cbb – broj bodova po kriteriju cijene

Cpp – cijena iz promatrane ponude

Cmin – najniža ponuđena cijena ponuda

2.Ponuđeni jamstveni rok  (maksimum 20 bodova)
Minimalan jamstveni rok za otklanjanje nedostataka u jamstvenom roku je 24 mjeseca, a maksimalni rok koji se uzima u obzir je 60 mjeseci. Ukoliko se nudi jamstveni rok duži od 60 mjeseci, smatrat će se da je ponuđen maksimalni rok koji se uzima u obzir. Ponuda u kojoj je iskazan najduži jamstveni rok dobiva 20 bodova, a ostale ponude će dobiti manje bodova prema sljedećoj formuli: 

J= (Jo/Jn)x20

J- broj bodova po kriteriju za ponuđeni jamstveni rok 

Jn-najduži jamstveni rok 

Jo- jamstveni rok koji je ponuđen u ponudi koja se ocjenjuje 

Jamstveni rok moguće je iskazivati isključivo cijelim brojem (ne decimalnim) u mjesecima (npr. 24, 36, 48 i sl.)
Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

ODREĐIVANJE NAJPOVOLJNIJE PONUDE PREMA NAVEDENIM KRITERIJIMA ZA
ODABIR EKONOMSKI NAJPOVOLJNIJE PONUDE ZA SKLAPANJE UGOVORA:


Nakon što Naručitelj za svaku ponudu utvrdi bodovnu vrijednost prema pojedinim kriterijima, zbrojit će se bodovi dodijeljeni po svakom od kriterija kako bi se dobio ukupan broj bodova za pojedinu ponudu. Najpovoljnija je ona ponuda koja je ostvarila ukupni najveći broj bodova prema svim navedenim kriterijima.


Ub = Cbb + J


Ub - ukupan broj bodova
Cbb – broj bodova po kriteriju cijene

J- broj bodova po kriteriju za ponuđeni jamstveni rok 

6. Dokumenti potrebni za utvrđivanje kriterija ekonomski najpovoljnije ponude

Podatak o jamstvenom roku dostavlja se u obliku izjave ponuditelja u slobodnoj formi, te se prilaže kao sastavni dio ponude (upload-a prilikom predaje ponude). 

Ukoliko izjava nije dostavljena u roku za dostavu ponuda ili ne sadrži navod o trajanju jamstvenog roka smatrat će se da ponuditelj nudi minimalni jamstveni rok od 24 mjeseca.
7. Jezik i pismo na kojem se izrađuje ponuda ili njezin dio
Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Ako su neki od dijelova ponude traženih dokumentacijom o nabavi na nekom od stranih jezika ponuditelj je dužan uz navedeni dokument na stranom jeziku dostaviti i prijevod na hrvatski jezik navedenog dokumenta izvršen po ovlaštenom sudskom tumaču. 

Prijevod dokumenata izvršen po ovlaštenom sudskom tumaču mora sadržavati i Potvrdu ovlaštenog sudskog tumača kojom se potvrđuje da prijevod potpuno odgovara izvorniku sastavljenom na stranom jeziku, temeljem članka 19. Pravilnika o stalnim sudskim tumačima (Narodne novine, broj 88/08 i 119/08).

Naručitelj dozvoljava u ponudi koristiti pojedine izraze na stranim jezicima ako se oni odnose na službene nazive, adrese, internacionalizme i dr. ako je temeljem dostavljenih dokumenata moguće unatoč tome utvrditi sadržaj dokumenta. 

8. Rok valjanosti ponude

Rok valjanosti ponude je od dana otvaranja ponuda (uključujući i dan otvaranja) 90 kalendarskih dana. Na zahtjev Naručitelja, ponuditelj može produžiti rok valjanosti svoje ponude.

Ponuda obvezuje ponuditelja do isteka roka valjanosti ponude, a na zahtjev Naručitelja Ponuditelj može produžiti rok valjanosti svoje ponude. Ponude s kraćim rokom valjanosti biti će odbijene.

Ako tijekom postupka javne nabave istekne rok valjanosti ponude i jamstva za ozbiljnost ponude, javni naručitelj obvezan je prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu u primjerenom roku ne kraćem od pet dana.

9. Ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije. Naručitelj ne smije odbiti takvu ponudu samo zbog toga razloga.
VI. PODACI O PONUDI
1. Podaci o terminu obilaska lokacije ili neposrednog pregleda dokumenata koji potkrepljuju Dokumentaciju o nabavi

Naručitelj preporuča ponuditeljima da prije podnošenja ponude obiđu građevinsku lokaciju izvođenja radova kako bi se detaljno upoznali sa svim specifičnostima predmetne lokacije i radova koje je potrebno izvesti u svezi s ovim predmetom nabave, jer Naručitelj neće prihvatiti eventualne naknadne prigovore odabranog ponuditelja koji bi se odnosili na zahtjevnost lokacije. Predajom ponude smatra se da je ponuditelj upoznat sa stanjem gradilišta/lokacije i projektnim zadatkom te zahtjevima troškovnika. Prilaganje potvrde o pregledu lokacije u sklopu ponude nije potrebno. Troškove obilaska snosi gospodarski subjekt.
Pregled mjesta izvedbe radova ponuditelji mogu obaviti svaki radni dan, odnosno od ponedjeljka do petka, u vremenu od 10:00 -14:00 sati, uz obaveznu prethodnu najavu najmanje jedan dan ranije. Kontakt osoba vezano za uvid u mjesto izvođenja radova je Mirela Vranić, e-mail:kdmolve@gmail.com, broj telefona: 0951999608.
2. Odredbe koje se odnose na zajednicu gospodarskih subjekata

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora.

3. Odredbe koje se odnose na podugovaratelje

Naručitelj ne smije zahtijevati od gospodarskih subjekata da dio ugovora o javnoj nabavi daju u podugovor ili da angažiraju određene podugovaratelje niti ih u tome ograničavati, osim ako posebnim propisom ili međunarodnim sporazumom nije drukčije određeno.

Ugovaratelj može tijekom izvršenja ugovora o javnoj nabavi od javnog naručitelja zahtijevati:

1. promjenu podugovaratelja za onaj dio ugovora o javnoj nabavi koji je prethodno dao u podugovor

2. uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije

3. preuzimanje izvršenja dijela ugovora o javnoj nabavi koji je prethodno dao u podugovor.

Uz zahtjev, ugovaratelj javnom naručitelju dostavlja podatke i dokumente sukladno članku 222. stavku 1. ZJN 2016 za novog podugovaratelja.

Sukladno čl. 225.ZJN 2016 naručitelj ne smije odobriti zahtjev ugovaratelja:

1. u slučaju iz članka 224. stavka 1. točaka 1. i 2. ZJN 2016, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje

2. u slučaju iz članka 224. stavka 1. točke 3. ZJN 2016, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sukladno čl. 226. ZJN 2016 sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

Sukladno čl. 221. ZJN 2016 Naručitelj je obvezan osnovu za isključenje iz članka 252. stavka 1. ZJN 2016 primijeniti na podugovaratelje. Ostale osnove za isključenje gospodarskog subjekta navedene u ovoj dokumentaciji primijenit će se na podugovaratelje. 

Ako naručitelj utvrdi da postoji osnova za isključenje podugovaratelja, obvezan je od gospodarskog subjekta zatražiti zamjenu tog podugovaratelja u primjerenom roku, ne kraćem od pet dana.

4. Podaci o imenovanim podugovarateljima

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio)

2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

3. dostaviti europsku jedinstvenu dokumentaciju o nabavi za podugovaratelja.

Ako je gospodarski subjekt dio ugovora o javnoj nabavi dao u podugovor, podaci iz čl. 222. st. 1. točaka 1. i 2. ZJN 2016 moraju biti navedeni u ugovoru o javnoj nabavi.

5. Plaćanje podugovarateljima

Naručitelj je obvezan neposredno plaćati podugovaratelju za dio ugovora koji je isti izvršio, osim ako to zbog opravdanih razloga, vezanih uz prirodu ugovora ili specifične uvjete njegova izvršenja nije primjenjivo, pod uvjetom da su ti razlozi bili navedeni i obrazloženi u dokumentaciji o nabavi ili ugovaratelj dokaže da su obveze prema podugovaratelju za taj dio ugovora već podmirene.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

6. Vrsta, sredstvo i uvjeti jamstva

6.1. Jamstvo za ozbiljnost ponude

Ponuditelj je obvezan u ponudi dostaviti jamstvo za ozbiljnost ponude u obliku neopozive i bezuvjetne bankarske garancije na „prvi poziv“ i „bez prigovora“ u iznosu od 20.000,00 kn. 
Jamstvo za ozbiljnost ponude je jamstvo za slučaj odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumentata sukladno članku 263. Zakona o javnoj nabavi (Narodne Novine 120/16), neprihvaćanja ispravka računske greške, odbijanja potpisivanja ugovora o javnoj nabavi ili okvirnog sporazuma ili nedostavljanja jamstva za uredno ispunjenje ugovora o javnoj nabavi ili okvirnog sporazuma ako okvirni sporazum obvezuje na sklapanje i izvršenje. 

Jamstvo za ozbiljnost ponude mora biti u obliku bankarske garancije. Jamstvo mora biti bezuvjetno i s rokom valjanosti koji ne smije biti kraći od roka valjanosti ponude. 

NAPOMENA: U TEKSTU BANKARSKE GARANCIJE OBVEZNO JE TAKSATIVNO NAVESTI SVIH 5 SLUČAJEVA za koja se izdaje jamstvo: 

1. odustajanje ponuditelja od svoje ponude u roku njezine valjanosti, 

2. nedostavljanja ažuriranih popratnih dokumenata sukladno članku 263. Zakona o javnoj nabavi (Narodne novine broj 120/16),

3. neprihvaćanja ispravka računske greške, 

4. odbijanja potpisivanja ugovora o javnoj nabavi ili okvirnog sporazuma

5. nedostavljanja jamstva za uredno ispunjenje ugovora. 

Jamstvo za ozbiljnost ponude dostavlja se u izvorniku, odvojeno od elektronički dostavljene ponude, u papirnatom obliku, u zatvorenoj omotnici na kojoj su navedeni podaci o ponuditelju, s dodatkom: „Postupak nabave GRAĐEVINSKO-OBRTNIČKI RADOVI NA IZGRADNJI UREDSKOG PROSTORA  I SPREMIŠTA FAZA II.
Dio/dijelovi koji se dostavljaju odvojeno, NE OTVARAJ“.
U slučaju zajednice ponuditelja jamstvo za ozbiljnost ponude može dostaviti jedan od članova, ali u tekstu jamstva treba biti navedeno da je izdavaoc jamstva upoznat da ponudu predaje zajednica ponuditelja.
Ukoliko se, iz bilo kojeg razloga, pomiče rok za dostavu ponuda potrebno je sukladno tome uskladiti i važenje bankarske garancije, jer rok valjanosti bankarske garancije ne smije biti kraći od roka valjanosti ponude.

Umjesto jamstva za ozbiljnost ponude u obliku bankarske garancije, ponuditelj može dati novčani polog u traženom iznosu u korist računa Naručitelja, kako slijedi:

Primatelj uplate: Selsko komunalno društvo Molve d.o.o. (u daljnjem tekstu: SKD)
IBAN: HR6724120091143001808
Model: 00
Poziv na broj: OIB PONUDITELJA
Ako ponuditelj uplaćuje novčani polog kao oblik jamstva za ozbiljnost ponude,
dužan je u ponudi dostaviti dokaz o uplati (npr. potvrda banke o izvršenom plaćanju). Ostale odredbe koje se odnose na bankarsku garanciju na odgovarajući se način primjenjuju i na novčani polog.

Ponuditelj koji ima sjedište izvan Republike Hrvatske, može dostaviti jamstvo za ozbiljnost ponude u valuti različitoj od valute HRK. Naručitelj će u tom slučaju, prilikom računanja protuvrijednosti, za valutu koja je predmet konverzije u HRK koristiti srednji tečaj Hrvatske narodne banke koji je u primjeni na dan slanja na objavu Dokumentacije o nabavi. U slučaju da valuta koja je predmet konverzije u HRK ne kotira na deviznom tržištu u Republici Hrvatskoj, Naručitelj će prilikom računanja protuvrijednosti koristiti tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni za mjesec u kojem je slana na objavu Dokumentacije o nabavi.

6.2. Jamstvo za uredno ispunjenje ugovora

U roku od 8 (osam) kalendarskih dana od dana potpisa ugovora obje ugovorne strane, odabrani ponuditelj je obvezan dostaviti jamstvo za uredno ispunjenje ugovora za slučaj povrede ugovornih obveza. 

Odabrani će Ponuditelj po potpisu ugovora dostaviti jamstvo u obliku bankovne garancije bezuvjetno, na prvi poziv i bez prigovora u iznosu od 10% od ukupne vrijednosti ugovora bez PDV-a, Rok valjanosti bankarske garancije mora biti minimalno 30 dana dulji od datuma završetka važenja ugovora. Nedostavljanje jamstva za uredno ispunjenje ugovora nakon proteka 8 (osam) dana od dana potpisa ugovora obje ugovorne strane predstavlja razlog za trenutni raskid ugovora.


Naručitelj je ovlašten iz jamstva naplatiti sve štete nastale neurednim izvršenjem ugovornih obveza.
Jamstvo za uredno ispunjenje ugovora bit će vraćeno u roku od 30 dana od dana kada odabrani
ponuditelj to jest izvođač dostavi jamstvo za otklanjanje nedostataka u jamstvenom roku.

6.3. Jamstvo za otklanjanje nedostataka u jamstvenom roku


Odabrani ponuditelj je obvezan u roku od 10 kalendarskih dana od dana uspješno izvedene
primopredaje radova i potpisa Zapisnika o primopredaji, Naručitelju, bez odgode, dostaviti jamstvo za
otklanjanje nedostataka za izvedene radove za slučaj da izvođač ne ispuni obvezu otklanjanja
nedostataka u jamstvenom roku.

Jamstvo za otklanjanje nedostataka u jamstvenom roku dostavlja se u obliku neopozive i bezuvjetne,
bankarske garancije u korist Naručitelja i s klauzulom „plativo na prvi pisani poziv“ i „bez prigovora“, u iznosu od 10% cijene ponude ponuditelja bez poreza na dodanu vrijednost s rokom važenja iskazanim u ponudi (obzirom da je jamstveni rok jedan od kriterija za odabir ponude) u mjesecima od dana uredne primopredaje građevine.

Ako odabrani ponuditelj, to jest izvođač ne preda jamstvo za otklanjanje nedostataka u jamstvenom
roku Naručitelj će na okončanoj situaciji, to jest po računu zadržati iznos u visini 10% cijene ponude
ponuditelja bez poreza na dodanu vrijednost na ime otklanjanja nedostataka u jamstvenom roku i
naknade nastale štete.
7. Datum, vrijeme i mjesto javnog otvaranja ponuda

Ponuditelj svoju elektroničku ponudu mora dostaviti, predajom u Elektronički oglasnik javne nabave Republike Hrvatske, najkasnije do

16.11. 2017. godine do 10:00 sati
 kada će ujedno započeti i javno otvaranje ponuda u prostorijama Naručitelja na adresi:

Selsko komunalno društvo Molve d.o.o., Trg kralja Tomislava 32, 48 327 Molve

U slučaju kada Naručitelj dobije informaciju da je pristigla elektronički dostavljena ponuda, a funkcija javnog otvaranja elektronički dostavljenih ponuda je nedostupna iz bilo kojeg razloga, proces javnog otvaranja ponuda započinje kada se za to stvore uvjeti.

Naručitelj je obvezan produžiti rok za dostavu ponuda u sljedećim slučajevima:

1. ako dodatne informacije, objašnjenja ili izmjene u vezi s dokumentacijom o nabavi, iako pravodobno zatražene od strane gospodarskog subjekta, nisu stavljene na raspolaganje najkasnije tijekom četvrtog dana prije roka određenog za dostavu

2. ako je dokumentacija o nabavi značajno izmijenjena

3. ako EOJN RH nije bio dostupan u slučaju iz članka 239. ZJN 2016.

U slučajevima iz 1. i 2. gore navedenih točaka, Naručitelj produljuje rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje. U slučaju iz gore navedene točke 3., Naručitelj produljuje rok za dostavu za najmanje četiri dana od dana slanja ispravka poziva na nadmetanje.

Naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

Naručitelj je obvezan o svakom produženju roka obavijestiti sve gospodarske subjekte na dokaziv način.

Javnom otvaranju ponuda smiju prisustvovati ovlašteni predstavnici Ponuditelja i druge osobe. 

Sukladno članku 282. stavak 8. ZJN 2016., pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici Ponuditelja.

Ovlašteni predstavnici ponuditelja moraju svoje pisano ovlaštenje predati članovima stručnog povjerenstva neposredno prije javnog otvaranja ponuda. Ovlaštenje mora biti potpisano od strane ovlaštene osobe ponuditelja i ovjereno pečatom, a ukoliko je ovlaštena osoba na otvaranju ponuda, dužna je umjesto ovlaštenja donijeti kopiju rješenja o registraciji/obrtnicu i kopiju identifikacijskog dokumenta te iste predati prisutnim članovima stručnog povjerenstva. 

Zapisnik o otvaranju ponuda Naručitelj će odmah uručiti svim ovlaštenim predstavnicima Ponuditelja nazočnima na javnom otvaranju, a ostalim Ponuditeljima zapisnik se dostavlja na njihov pisani zahtjev, osim ako je Zapisnik javno objavljen.

8. Uradci ili dokumenti koji će se nakon završetka postupka javne nabave vratiti ponuditeljima

Naručitelj je obvezan vratiti ponuditeljima jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi, a presliku jamstva obvezan je pohraniti.

9. Posebni uvjeti za izvršenje ugovora 

Nije primjenjivo.
10. Navod o primjeni trgovačkih običaja (uzanci) 

Posebne uzance u građenju neće se primjenjivati, to jest Posebne uzance u građenju isključene su u cijelosti. 
11. Rok za donošenje odluke  

Naručitelj na temelju utvrđenih činjenica i okolnosti u postupku javne nabave donosi odluku o odabiru odnosno, ako postoje razlozi za poništenje postupka javne nabave iz članka 298. ZJN 2016., odluku o poništenju.

Odluku o odabiru ili odluku o poništenju postupka javne nabave s preslikom zapisnika o pregledu i ocjeni, Naručitelj će dostaviti sudionicima putem EOJN RH.  

Rok za donošenje odluke o odabiru ili odluke o poništenju postupka javne nabave iznosi 60 (šezdeset) dana od isteka roka za dostavu ponude. 

12. Rok, način i uvjeti plaćanja

Naručitelj će izvedene radove platiti po ispostavljenim privremenim situacijama koje moraju odgovarati postotku izvedenih radova u odnosu na cjelokupno ugovorene radove i okončanoj situaciji u roku od 30 (trideset) dana od dana primitka i ovjere privremenih i okončane situacije od strane Nadzornog inženjera. Okončana situacija se ispostavlja nakon što Nadzorni inženjer po završetku građenja preda NARUČITELJU na trajno čuvanje paricu (presliku) uvezanoga građevinskog dnevnika, uspješno obavljenog tehničkog pregleda i dostavljenog jamstva za otklanjanje nedostataka u jamstvenom roku.
Plaćanje po okončanoj situaciji vršit će se na način da će se 90 % (devedeset posto) od ukupno ugovorenog iznosa platiti u roku od 30 (trideset) dana od dana primitka i ovjere okončane situacije od strane nadzornog inženjera, a preostalih 10 % (deset posto) nakon uspješno obavljenog tehničkog pregleda i dostave jamstva za otklanjanje nedostataka u jamstvenom roku.
Predujam, kao i ostali oblici osiguranja plaćanja isključeni su.
13. Uvjeti i zahtjevi koji moraju biti ispunjeni sukladno posebnim propisima ili stručnim pravilima

Za potrebe obavljanja djelatnosti građenja, sukladno Zakonu o poslovima i djelatnostima prostornog uređenja i gradnje (NN 78/15) Izvođač mora u obavljanju djelatnosti građenja imati zaposlenog ovlaštenog voditelja građenja i/ili ovlaštenog voditelja radova. Graditi i/ili izvoditi radove na građevini može pravna osoba ili fizička osoba obrtnik, registrirana za obavljanje djelatnosti građenja, odnosno za izvođenje pojedinih radova (u daljnjem tekstu: izvođač) koja ispunjava uvjete propisane ovim Zakonom te posebnim propisima kojima se uređuje gradnja. Izvođač je dužan u obavljanju djelatnosti građenja poštivati odredbe Zakona o poslovima i djelatnostima prostornog uređenja i gradnje (NN 78/15) i posebnih zakona kojima se uređuje gradnja te osigurati da obavljanje poslova građenja bude u skladu s temeljnim načelima i pravilima koja trebaju poštivati ovlašteni voditelji građenja i ovlašteni voditelji radova. Izvođač ne smije biti uključen u provođenje stručnog nadzora građenja iste građevine.

Strana pravna osoba i/ili nominirani strani stručnjaci u slučaju dodjele ugovora, dužni su Naručitelju najkasnije u trenutku uvođenja u posao dostaviti dokaz/e da imaju sve potrebne dozvole i ovlaštenja za obavljanje djelatnosti građenja u RH za dio ugovora koji će izvršavati.  U protivnom, Naručitelj ima pravo jednostrano raskinuti ugovor i aktivirati jamstvo za dobro ispunjenje ugovora i to u iznosu do 100% iznosa jamstva.

14. Rok za izjavljivanje žalbe na dokumentaciju o nabavi te naziv i adresa žalbenog tijela

Za rješavanje o žalbama nadležna je Državna komisija za kontrolu postupaka javne nabave. Žalbeni postupak vodi se prema odredbama  ZJN 2016 i Zakona o općem upravnom postupku. Žalbeni postupak temelji se na načelima javne nabave i upravnog postupka.

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Žalba se izjavljuje Državnoj komisiji u pisanom obliku.

Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti naručitelju u roku za žalbu.

U otvorenom postupku žalba se izjavljuje u roku 10 (deset) dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi,

2. objave obavijesti o ispravku, u odnosu na sadržaj ispravka,

3. objave izmjene dokumentacije o nabavi, u odnosu na sadržaj izmjene dokumentacije,

4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda,

5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalba mora sadržavati najmanje podatke i dokaze navedene u članku 420. ZJN 2016.

15.  Drugi podaci koje Naručitelj smatra potrebnima

15.1. Trošak ponude i preuzimanje Dokumentacije o nabavi

Ponuda se izrađuje bez posebne naknade. Trošak pripreme i podnošenja ponude u cijelosti snosi Ponuditelj. 

Dokumentacija o nabavi se ne naplaćuje te se može preuzeti neograničeno i u cijelosti u elektroničkom obliku na internetskoj stranici EOJN RH-a: https://eojn.nn.hr/Oglasnik/ 

Prilikom preuzimanja dokumentacije, zainteresirani gospodarski subjekti moraju se registrirati i prijaviti kako bi bili evidentirani kao zainteresirani gospodarski subjekti te kako bi im sustav slao sve dodatne obavijesti o tom postupku. 

U slučaju da gospodarski subjekt podnese ponudu bez prethodne registracije na portalu EOJN RH-a, sam snosi rizik izrade ponude na neodgovarajućoj podlozi (Dokumentaciji o nabavi). 

Upute za korištenje EOJN RH-a dostupne su na internetskoj stranici: https://eojn.nn.hr/Oglasnik/clanak/upute-za-koristenje-eojna-rh/0/93/ 

Gospodarski subjekti snose vlastitu odgovornost za pažljivu procjenu Dokumentacije o nabavi, uključujući dostupnu dokumentaciju za pregled i za bilo koju promjenu Dokumentacije o nabavi koja se objavi tijekom trajanja postupka nabave, kao i za pribavljanje pouzdanih informacija koje se tiču bilo kojeg uvjeta i obveza koje mogu na bilo koji način utjecati na iznos ponude ili prirodu nabave ili izvršenja radova.

15.2. Tajnost podataka

Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora se prilikom pripreme ponude označiti tajnom i u sustavu EOJN RH-a priložiti kao zaseban dokument, odvojeno od dijelova koji se ne smatraju tajnim. Gospodarski subjekt dužan je, temeljem članka 52. stavka 2. ZJN 2016., u uvodnom dijelu dokumenta kojeg označi tajnom, navesti pravnu osnovu na temelju koje su ti podaci označeni tajnima. 

Sukladno članku 52. stavak 3. ZJN 2016., gospodarski subjekti ne smiju u postupcima javne nabave označiti tajnom:

· cijenu ponude,

· troškovnik, 

· podatke u vezi s kriterijima za odabir ponude,

· javne isprave,

· izvatke iz javnih registara te

· druge podatke koji se prema posebnom zakonu ili podazkonskom propisu moraju javno objaviti ili se ne smiju označiti tajnom. 

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Naručitelj smije otkriti podatke iz članka 52. stavka 3. ZJN 2016. dobivene od gospodarskih subjekata koje su oni označili tajnom.

Ukoliko Ponuditelj tajnim označi sljedeće podatke iz članka 52. stavak 3. ZJN 2016.: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom, Naručitelj smije otkriti podatke iz članka 52. stavka 3. ZJN 2016. dobivene od navedenog Ponuditelja koje je on označio tajnom.

Sukladno ovoj Dokumentaciji o nabavi za dokaze sposobnosti ponuditelja, svi zahtijevani dokumenti su javnog karaktera i nema potrebe za označavanjem istih poslovnom tajnom.

15.3.  Uvid u dokumentaciju postupka javne nabave
Naručitelj obvezan je nakon dostave odluke o odabiru ili poništenju do isteka roka za žalbu, na zahtjev ponuditelja, omogućiti uvid u cjelokupnu dokumentaciju dotičnog postupka, uključujući zapisnike, dostavljene ponude, osim u one dokumente koji su označeni tajnim i u one dijelove dokumentacije u koje podnositelj zahtjeva može izvršiti neposredan uvid putem EOJN RH.

15.4. Sklapanje i izvršenje ugovora o javnoj nabavi

Ugovorne strane sklapaju ugovor o javnoj nabavi u pisanom obliku u roku od 30 dana od dana izvršnosti odluke o odabiru.

Ugovor o javnoj nabavi mora biti sklopljen u skladu s uvjetima određenima u ovoj Dokumentaciji o nabavi i odabranom ponudom te ugovorne strane izvršavaju ugovor o javnim radovima u skladu s uvjetima određenima u ovoj Dokumentaciji o nabavi i odabranom ponudom.

Naručitelj je obvezan kontrolirati je li izvršenje ugovora o javnim radovima u skladu s uvjetima određenima u ovoj Dokumentaciji o nabavi i odabranom ponudom.

Na odgovornost ugovornih strana za ispunjenje obveza iz ugovora o javnoj nabavi, uz odredbe ZJN 2016, na odgovarajući način primjenjuju se odredbe zakona kojim se uređuju obvezni odnosi.

Rok izvođenja radova, a posebice rok završetka radova, bitan je element ugovora o javnim radovima.


Bitni i ostali uvjeti ugovora koji će se potpisati između Naručitelja i odabranog ponuditelja su sljedeći:

• oblik: pisani, potpisan i ovjeren pečatom odgovornih osoba ugovaratelja,

• predmet ugovora: predmet nabave sukladno Dokumentaciji o nabavi,

• sastavni dio ugovora: ponudbeni list i ponudbeni troškovnik odabranog ponuditelja, to jest izvođača, i Dinamičko-financijski plan izvođenja radova,

• mjesto izvođenja radova: sukladno Dokumentaciji o nabavi,

• rok i način izvršenja predmeta nabave: sukladno Dokumentaciji o nabavi i odabranoj
ponudi,
• rok na koji se sklapa ugovor: sukladno Dokumentaciji o nabavi i odabranoj ponudi,

• cijena ponude: sukladno Dokumentaciji o nabavi i odabranoj ponudi,

• rok, način i uvjeti plaćanja: sukladno Dokumentaciji o nabavi i odabranoj ponudi,

• jamstveni rok i uvjeti: sukladno Dokumentaciji o nabavi i odabranoj ponudi,

• odgovornost za nedostatke: sukladno Dokumentaciji o nabavi,

• jamstvo za uredno ispunjenje ugovora: sukladno Dokumentaciji o nabavi,

• ugovorna kazna: sukladno Dokumentaciji o nabavi.


Odabrani ponuditelj je dužan predmet nabave izvršiti uredno, savjesno i odgovorno, pažnjom dobrog stručnjaka, po najvišim profesionalnim standardima, u skladu s pozitivnim propisima koji se odnose
na predmet nabave, nalozima i uputama Naručitelja i od njega ovlaštenih osoba, uvjetima i zahtjevima iz Dokumentacije o nabavi. Materijal i opremu potrebnu za izvođenje radova koji su predmet nabave dužan je dati Izvođač.
Ugrađeni materijal i oprema moraju odgovarati standardima, odnosno biti odgovarajuće kakvoće što se dokazuje normama i zakonom propisanim potvrdama o sukladnosti i dokazima kvalitete.Izvođač jamči za kvalitetu izvedenih radova prema uvjetima iz ove dokumentacije, propisa i pravila struke, kao i da će tijekom gradnje poduzeti sve mjere da osigura radove tako da isti nemaju nedostatke koji onemogućuju i smanjuju njihovu vrijednost ili prikladnost za namijenjenu upotrebu. Sukladno odredbama Zakon o obveznim odnosima i Zakona o gradnji, izvođač odgovara za nedostatke radova koji su predmet ovog ugovora, a koji se tiču ispunjavanja zakonom određenih bitnih zahtjeva za građevinu, u roku od deset godina od dana uredne primopredaje. Izvođač se obvezuje na gradilištu ažurno voditi gradilišnu, tehničku i obračunsku dokumentaciju (građevinski dnevnik i građevinsku knjigu) te dokumentaciju o kvaliteti i sukladnosti građevinskog materijala i opreme, koju će dati na uvid nadzornom inženjeru i čuvati je do primopredaje izvedenih
radova, sve sukladno propisima. Izvođač je dužan uz konačni obračun predati Naručitelju sve potrebne dokaze o sukladnosti ugrađenog materijala i opreme, građevinski dnevnik i građevinsku knjigu, kao i sve ovjerene jamstvene listove ugrađene opreme i upute za upotrebu ugrađene opreme. Za sve što ovim ugovorom nije posebno predviđeno važit će odredbe Zakona o gradnji, Zakona o građevnim proizvodima, Zakona o poslovima i djelatnostima prostornog uređenja i gradnje, Zakona o obveznim odnosima i Zakona o zaštiti na radi te ostalih pozitivnih propisa koji reguliraju materiju građenja.
Ugovor se može mijenjati samo pisanim putem, a sve naknadne moguće izmjene i dopune imaju se priključiti svim primjercima ugovora kao njegovi dodaci.

Izmjene i dopune koje ne budu sastavljene pisano neće prouzročiti nikakav pravni učinak. Upisi u građevinski dnevnik koji nisu u skladu s odredbama ugovora ili ovlaštenjima nadzornog inženjera i inženjera gradilišta, te predstavnika Naručitelja, ne stvaraju obveze za ugovorne strane.Na odgovornost ugovornih strana na ispunjenje obveza iz ugovora o javnoj nabavi, uz odredbe Zakona o javnoj nabavi, na odgovarajući način primjenjuju se odredbe zakona kojim se uređuju obvezni odnosi.
15.5. Izmjene ugovora o javnoj nabavi

Izmjene ugovora o javnoj nabavi regulirane su odredbama čl. 314. do 321. ZJN 2016. 

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave sukladno odredbama članaka 315-321 ZJN-a. 

Izmjene ugovora o javnim radovima moguće su te će se iste, u slučaju da se ostvare zakonski preduvjeti, realizirati sukladno GLAVI III. PROVEDBA POSTUPKA, POGLAVLJU 7. UGOVOR O JAVNOJ NABAVI I OKVIRNI SPORAZUM, ODJELJKU B IZMJENE UGOVORA O JAVNOJ NABAVI I OKVIRNOG SPORAZUMA TIJEKOM NJEGOVA TRAJANJA (članci od 314. do 321.) ZJN 2016.

Za stavke radova koji su navedeni u troškovniku ponude, primijenit će se jedinične cijene iz ponudbenog troškovnika, a za stavke koje nisu navedene u troškovniku ponude, primijenit će se realne tržišne cijene potvrđene od strane nadzornog inženjera, uz detaljnu analizu cijene stavke, prethodno izrađenu od strane Izvođača u kojoj moraju biti razvidne stavke troška materijala te troška ugradnje.

Izmjene ugovora regulirat će se dodatkom ugovora uz prethodno pribavljenu suglasnost nadzornog inženjera i ovlaštenog predstavnika Naručitelja.

15.6. Raskid ugovora

Naručitelj obvezan je raskinuti ugovor o javnoj nabavi tijekom njegova trajanja ako:

1.   je ugovor značajno izmijenjen, što bi zahtijevalo novi postupak nabave na temelju članka 321. ZJN 2016

2.  je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016

3.  se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije

4.  se ugovor nije trebao dodijeliti ugovaratelju zbog ozbiljne povrede odredaba ovoga Zakona, a koja je utvrđena pravomoćnom presudom nadležnog upravnog suda.

15.7. Završetak postupka javne nabave 

Postupak javne nabave završava izvršnošću odluke o odabiru ili poništenju.

15.8. Varijante ponude 

Varijante ponude nisu dopuštene. 

15.9. Ponuditelj može dostaviti samo 1 ponudu. 

7. PRILOZI DOKUMENTACIJE O NABAVI 
Sljedeći prilozi Dokumentacije o nabavi učitani su kao zasebni dokumetni u Elektroničkom oglasniku javne nabave Republike Hrvatske:

Prilog 1. - Troškovnik
Prilog 2. - Standardni obrazac za europsku jedinstvenu dokumentaciju o nabavi (ESPD)
Prilog 3. – Prijedlog ugovora
Prilog 4. – Projektna dokumentacija (kao zaseban dokument)
PRILOG 3.– PRIJEDLOG  UGOVORA
Selsko komunalno društvo Molve d.o.o., Molve, Trg kralja Tomislava 32 Molve, OIB 65830912701 koje zastupa direktorica Mirela Vranić (u daljnjem tekstu: NARUČITELJ)
i

____________________________________________________________koje zastupa direktor 
__________________________________________ (u daljnjem tekstu: UGOVARATELJ)
sklopili su slijedeći:
UGOVOR

O IZVOĐENJU RADOVA NA IZGRADNJI 

POSLOVNE GRAĐEVINE – UREDSKI PROSTOR I SPREMIŠTA  FAZA II
(broj: JN-MV 15/17)
I. PREDMET UGOVORA

Članak 1.

Predmet ovog Ugovora su radovi izgradnje poslovne građevine – uredskog prostora i spremišta (u daljnjem tekstu: radovi) na k.č.br. 4469/1, k.o. Molve.
Ovaj Ugovor temelji se na provedenom otvorenom postupku javne nabave male vrijednosti, koji se vodi pod evidencijskim brojem JN-MV 15/17. NARUČITELJ je Odlukom o odabiru (od __________2017. godine) odabrao ponudu UGOVARATELJA broj _______od _______2017. godine kao najpovoljniju ponudu sukladno objavljenom kriteriju za odabir te uvjetima i zahtjevima iz dokumentacije za nadmetanje.

Članak 2.


Radovi iz članka 1. ovoga Ugovora moraju se izvesti sukladno projektno-tehničkoj dokumentaciji.
II. NAČELA UGOVORA

Članak 3.

UGOVARATELJ potpisom ovoga Ugovora potvrđuje da su mu poznati svi uvjeti za izvođenje radova, uvjeti pristupa predmetu nabave i da mu je poznata tehnička složenost radova.

UGOVARATELJ se potpisom ovoga Ugovora odriče prava na moguće prigovore s osnova nepoznavanja uvjeta i načina izvođenja radova. 

Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovoga Ugovora i ostvarivanja prava u tim odnosima i suzdržati se od postupka kojim se može drugome prouzročiti šteta.

Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).

UGOVARATELJ je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

III. CIJENA 

Članak 4.

Vrijednost radova iz članka 1. ovog Ugovora je:






                      
      kuna
PDV 25%  

                          kuna

Ukupno:                      
  
      kuna
 (slovima: _______________________________________________________________)

IV. UVJETI PLAĆANJA

Članak 5.

NARUČITELJ će izvedene radove platiti po ispostavljenim privremenim situacijama koje moraju odgovarati postotku izvedenih radova u odnosu na cjelokupno ugovorene radove i okončanoj situaciji u roku od 30 (trideset) dana od dana primitka i ovjere privremenih i okončane situacije od strane Nadzornog inženjera. Okončana situacija se ispostavlja nakon što Nadzorni inženjer po završetku građenja preda NARUČITELJU na trajno čuvanje paricu (presliku) uvezanoga građevinskog dnevnika, uspješno obavljenog tehničkog pregleda i dostavljenog jamstva za otklanjanje nedostataka u jamstvenom roku.
Plaćanje po okončanoj situaciji vršit će se na način da će se 90 % (devedeset posto) od ukupno ugovorenog iznosa platiti u roku od 30 (trideset) dana od dana primitka i ovjere okončane situacije od strane nadzornog inženjera, a preostalih 10 % (deset posto) nakon uspješno obavljenog tehničkog pregleda i dostave jamstva za otklanjanje nedostataka u jamstvenom roku.

NARUČITELJ će uplatiti ugovoreni iznos iz članka 4. ovoga Ugovora na IBAN ________________UGOVARATELJA/članova zajednice ponuditelja i podugovaratelja.

NARUČITELJ ima pravo prigovora na privremene ili okončanu situaciju ukoliko utvrdi nepravilnosti te pozvati UGOVARATELJA da uočene nepravilnosti otkloni i objasni. U tom slučaju rok plaćanja počinje teći od dana kada je NARUČITELJ zaprimio pisano objašnjenje s otklonjenim uočenim nepravilnostima.

V. UVOĐENJE U POSAO

Članak 6.

NARUČITELJ se obvezuje ishoditi potrebnu dokumentaciju odnosno obaviti potrebne radnje i u roku 8 dana uvesti UGOVARATELJA u posao što će se potvrditi upisom u građevinski dnevnik. UGOVARATELJ se obvezuje s izvođenjem radova započeti odmah po ostvarivanju ovih uvjeta.

UGOVARATELJ je dužan, prije početka izvođenja radova pripremljenu dokumentaciju i objekt detaljno proučiti i NARUČITELJA upozoriti na moguće nedostatke ili nejasnoće i u svezi s tim tražiti pismene upute.

VI.  PRIPREMA GRADILIŠTA

Članak 7.

Gradilište mora biti uređeno i u skladu s posebnim zakonom. Privremene građevine i oprema gradilišta moraju biti stabilni te odgovarati propisanim uvjetima zaštite od požara i eksplozije, zaštite na radu i svim drugim mjerama zaštite zdravlja ljudi i okoliša.

Gradilište mora imati uređene instalacije u skladu s propisima. Na gradilištu je potrebno predvidjeti i provoditi mjere zaštite na radu te ostale mjere za zaštitu života i zdravlja ljudi u skladu s posebnim propisima i mjere kojima se onečišćenje zraka, tla i podzemnih voda te buka svodi na najmanju mjeru.

            Privremene građevine izgrađene u okviru pripremnih radova, oprema gradilišta, neutrošeni građevinski i drugi materijal, otpad i sl. moraju se ukloniti i dovesti zemljište na području gradilišta i na prilazu gradilišta u uredno stanje prije izdavanja uporabne dozvole.

Članak 8.

Gradilište mora biti osigurano i ograđeno radi sigurnosti prolaznika i sprječavanja nekontroliranog pristupa ljudi na gradilište.

Ograđivanje gradilišta nije dopušteno na način koji bi mogao ugroziti prolaznike.

Gradilište mora biti označeno pločom koja obvezno sadrži ime, odnosno tvrtku investitora, projektanta, UGOVARATELJA i osobe koja provodi stručni nadzor građenja, naziv i vrstu građevine koja se gradi, naziv tijela koje je izdalo građevinsku dozvolu, klasifikacijsku oznaku, urudžbeni broj, datum izdavanja i pravomoćnosti, odnosno izvršnosti te dozvole, datum prijave početka građenja sukladno Pravilniku o sadržaju i izgledu ploče kojom se označava gradilište.

VII. DOKUMENTACIJA NA GRADILIŠTU

Članak 9.

UGOVARATELJ na gradilištu mora imati zakonom propisanu gradilišnu tehničku i obračunsku dokumentaciju (građevinski dnevnik) kao i dokaze o svojstvima ugrađenih građevnih proizvoda u odnosu na njihove bitne značajke, dokaze o sukladnosti ugrađene opreme i/ili postrojenja prema posebnom zakonu, isprave o sukladnosti određenih dijelova građevine temeljnim zahtjevima za građevinu, kao i dokaze kvalitete (rezultati ispitivanja, zapisi o provedenim procedurama kontrole kvalitete i dr.) za koje je obveza prikupljanja tijekom izvođenja građevinskih i drugih radova za sve izvedene dijelove građevine i za radove koji su u tijeku određene Zakonom o gradnji, posebnim propisom ili projektom.

Dokumentacija iz stavka 1. ovoga članka mora biti napisana na hrvatskom jeziku latiničnim pismom.

VIII. ODGOVORNA OSOBA ZA IZVOĐENJE RADOVA

Članak 10.

UGOVARATELJ imenuje ovlaštenog voditelja građenja u svojstvu odgovorne osobe koja vodi građenje, odnosno pojedine radove. Ovlašteni voditelj građenja odgovoran je za provedbu obveza iz ovoga Ugovora.

Ovlašteni voditelj građenja odgovoran je za cjelovitost i međusobnu usklađenost radova, za međusobnu usklađenost provedbe obveza iz ovoga Ugovora te ujedno koordinira primjenu propisa kojima se uređuje sigurnost i zdravlje radnika tijekom izvođenja radova. 
IX.  PREDSTAVNIK NARUČITELJA 

Članak 11.

Predstavnik NARUČITELJA kao odgovorna osoba prati realizaciju izvođenja ugovorenih radova i rad UGOVARATELJA, ovlaštenog voditelja građenja i stručnog nadzora i ima pravo pristupa na gradilište u svako doba uz poštivanje pravila propisana Zakonom o zaštiti na radu.

Predstavnika NARUČITELJA zaduženog za praćenje realizacije ovoga Ugovora imenuje direktor. 

X. NADZOR 

Članak 12.

Izvođenje radova NARUČITELJ će nadzirati putem stručnog nadzora nad izvođenjem radova, a UGOVARATELJ je dužan omogućiti mu nesmetano provođenje stalnog i svakodnevnog stručnog nadzora nad izvođenjem radova.

Nadzorni inženjer koji će u ime NARUČITELJA obavljati stručni nadzor, ima sva prava i obveze u provedbi stručnog nadzora u okviru zakonskih odredbi i ugovora s NARUČITELJEM.

NARUČITELJ je dužan prije početka izvođenja radova dostaviti UGOVARATELJU presliku ugovora o obavljanju stručnog nadzora. 

XI. PRIMOPREDAJA

Članak 13.

Nakon završetka radova, uspješno obavljenog tehničkog pregleda i dostave jamstva za otklanjanje nedostataka u jamstvenom roku, obavit će se primopredaja građevine. O primopredaji se sastavlja zapisnik, a potpisuju ga Nadzorni inženjer, ovlašteni predstavnici NARUČITELJA i UGOVARATELJA. 

Nakon završetka radova UGOVARATELJA je dužan s gradilišta ukloniti preostali materijal, opremu i sredstva za rad te privremene objekte.

Članak 14.
Ako se ustanovi da pojedini radovi nisu izvedeni prema ovome Ugovoru i da postoje nedostaci ili su radovi nekvalitetno izvedeni, UGOVARATELJ je obvezan te nedostatke otkloniti o svom trošku.

U slučaju da UGOVARATELJ ne otkloni sve utvrđene nedostatke u zadanom roku, NARUČITELJ neće obaviti primopredaju, a nedostatke će otkloniti na trošak UGOVARATELJA i aktivirati jamstvo za uredno ispunjenje ugovora.

XII. ROK IZVOĐENJA

Članak 15.

UGOVARATELJ je u obvezi završiti sa izvođenjem radova najkasnije u roku od 24  mjeseci od dana uvođenja u posao.
Pod danom završetka radova smatra se dan kada UGOVARATELJ i nadzorni inženjer zajednički konstatiraju završetak radova upisom u građevinski dnevnik.

Utvrđeni rok za završetak radova iznimno se može produžiti u sljedećim slučajevima:

- u kojima je radi bitno promijenjenih okolnosti ili više sile UGOVARATELJ bio spriječen izvoditi radove, te  je dužan pisanim putem zahtijevati produljenje roka završetka radova do prestanka okolnosti, a najkasnije u roku od 3 (tri) dana od dana nastanka okolnosti koje dovode do zakašnjenja,

- kada zbog nepovoljnih vremenskih prilika nije bilo moguće izvoditi pojedine vrste radova, rok izvođenja radova produljit će se za odgovarajući broj dana, što se utvrđuje u građevinskom dnevniku, a ovjerava nadzorni inženjer temeljem evidencije meteoroloških uvjeta tijekom izvođenja radova i 

- kada NARUČITELJ izda nalog o privremenoj ili trajnoj obustavi radova.

XIII. ZAJEDNICA PONUDITELJA

Članak 16.

Sukladno odredbama dokumentacije o nabavi provedenog postupka javne nabave i ponudi iz članka 1. ovoga Ugovora, ugovorne  strane utvrđuju člana/ove zajednice ponuditelja i radove koje će isti izvesti, kako slijedi:

-

-

XIV. PODUGOVARATELJI
Članak 17.

Sukladno članku 222. ZJN i ponudi iz članka 1. ovoga Ugovora, ugovorne strane utvrđuju podugovaratelja/e i radove koje će isti izvesti, kako slijedi:

- 

-

Sudjelovanje podugovaratelja ne utječe na odgovornost UGOVARATELJA za izvršenje ovoga Ugovora.

XV. UGOVORNA KAZNA
Članak 18.

Ukoliko krivnjom UGOVARATELJA dođe do prekoračenja ugovorenog roka izvođenja radova NARUČITELJ ima pravo od UGOVARATELJA naplatiti ugovornu kaznu za prekoračenje ugovorenog roka. 

Ugovorna kazna se utvrđuje u visini 1‰ (jednog promila) od ukupno ugovorenog iznosa za svaki dan prekoračenja roka, s tim da sveukupno ugovorna kazna ne može biti veća od 5% (pet posto) od ugovorene vrijednosti radova. U slučaju daljnjeg zakašnjenja (više od 50 dana) UGOVARATELJ odgovara NARUČITELJU i za svu štetu koju je prouzročio kašnjenjem prema općim pravilima o odgovornosti za štetu. 
XVI. JAMSTVO ZA UREDNO ISPUNJENJE UGOVORA

Članak 19.


UGOVARATELJ je dužan nakon primitka potpisanog Ugovora, a najkasnije u roku od 10 (deset) dana, naručitelju predati jamstvo za uredno ispunjenje Ugovora u vrijednosti 10% (deset posto) ugovorenog iznosa, u obliku bankarske garancije „bez prigovora“ i „na prvi poziv“ na kojoj je kao korisnik naznačeno SKD, sukladno članku 1039. Zakona o obveznim odnosima, s jamstvenim rokom do _____________ (prema uvjetima dokumentacije o nabavi)
Jamstvo za uredno ispunjenje ugovora naplatit će se u slučaju povrede ugovornih obveza.

Neiskorišteno jamstvo NARUČITELJ će vratiti UGOVARATELJU nakon primopredaje objekata i dostave jamstva za otklanjanje nedostataka u jamstvenom roku.

XVII. JAMSTVO ZA OTKLANJANJE NEDOSTATAKA U JAMSTVENOM ROKU

Članak 20.


UGOVARATELJ je dužan prije primopredaje građevine, a najduže u roku od 8 (osam) dana nakon uspješno obavljenog tehničkog pregleda, NARUČITELJU predati jamstvo za otklanjanje nedostataka u jamstvenom roku u vrijednosti 10% (deset posto) ugovorenog iznosa, u obliku bankarske garancije „bez prigovora“ i „na prvi poziv“ na kojoj je kao korisnik naznačeno SKD sukladno članku 1039. Zakona o obveznim odnosima, s jamstvenim rokom od (_______) godina.

Neiskorišteno jamstvo NARUČITELJ će vratiti UGOVARATELJU nakon proteka jamstvenog roka.

XVIII. ODGOVORNOST ZA BITNE (TEMELJNE) ZAHTJEVE ZA GRAĐEVINU

Članak 21.

 
Sukladno Zakonu o obveznim odnosima i Zakonu o gradnji UGOVARATELJ odgovara za nedostatke građevine koji se tiču ispunjavanja zakonom određenih bitnih (temeljnih) zahtjeva za građevinu ako se ti nedostaci pokažu za vrijeme od deset godina od predaje i primitka radova.

XIX. JAMSTVENI ROK

Članak 22.

Jamstveni rok za izvedene radove iz članka 1. ovoga Ugovora je_______  godine, a počinje teći od dana primopredaje radova.

XX. ZAVRŠNE ODREDBE

Članak 23.

U svemu ostalom što nije regulirano odredbama ovoga Ugovora primjenjivat će se Zakon o javnoj nabavi i na odgovarajući način odredbe Zakona o obveznim odnosima, Zakona o gradnji, Zakona o poslovima i djelatnostima prostornog uređenja i gradnje i ostalim propisima koji uređuju predmetno područje.

Članak 24.

Ugovorne strane se obvezuju da će eventualne sporove koji mogu proizaći iz ovoga Ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost mjesno nadležnog suda u Bjelovaru. 

Članak 25.

Ovaj Ugovor sastavljen je u 4 (četiri) primjeraka od kojih NARUČITELJ zadržava 2 (dva), a UGOVARATELJ 2 (dva) primjerka. 

Članak 26.

Ugovorne strane potpisom preuzimaju prava i obveze iz ovoga Ugovora.

ZA UGOVARATELJA:                                                           ZA NARUČITELJA:

Direktorica
          Mirela Vranić 

__________,                        2017. godine 

